ไฟแนนซ์ทูเดย์
โดย...ภูคา
16 ก.ย. 2559

โดย...ภูคา 
พิศิษฐ์ เสรีวิวัฒนา กรรมการผู้จัดการธนาคารเพื่อการส่งออกและนำเข้าแห่งประเทศไทย (ธสน.) หรือเอ็กซิมแบงก์ ช่วงนี้ติดสปีดทำงานเต็มพิกัด เดินสายเข้าพบ เจบิค เจโทร รวมทั้งไปประเทศเพื่อนบ้านอย่าง ลาว หากข้อมูลปรับกลยุทธ์การทำงาน แถมแบ่งภาคมาทำเรื่องปรับโครงสร้างภายในองค์กรให้แกร่ง เตรียมพร้อมรับงานใหม่ๆ อีกด้วย 
ขรรค์ ประจวบเหมาะ แม้จะเป็นอดีตกรรมการผู้จัดการ ธอส. แต่ยังอยู่ในวงการแบงก์เพราะเป็นที่ปรึกษาของแบงก์ออฟไชน่า แถมยังมีนัดทานข้าวกลางวันกับเหล่านายแบงก์รุ่นเก๋า (ซีเนียร์แบงก์เกอร์ลันช์) ที่มีทั้ง ชาตรี โสภณพนิช เดชา ตุลานันท์ ทำนุ หวั่งหลี บางเดือนมีคนแบงก์ชาติ อย่าง เริงชัย มะระกานนท์ และปกรณ์ มาลากุล ณ อยุธยา มาร่วมสังสรรค์ด้วย
ฉัตรชัย ศิริไล กรรมการผู้จัดการ ธอส. ได้รับเชิญเป็นกรรมการออกสลากงวดนี้ ตรงกับที่ ธอส.ครบรอบ 63 ปีในเดือน ก.ย.นี้พอดี เหล่าพนักงานเลยไปกว้านซื้อเลข 63 หมดทุกแผง เพราะเลขอายุแบงก์จะออกรางวัลทุกปี ยิ่งมี เอ็มดีใหม่ ไปออกสลากเอง ยิ่งต้องลุ้นว่าจะให้โชคหรือไม่ วันนี้รู้กัน